b'\n_START_ARTICLE_\nSortavalan maalaiskunta\n_START_SECTION_\nHistoria ja luonnonolosuhteet\n_START_PARAGRAPH_\nSortavalan maalaiskunnalle tyypillisi\xc3\xa4 maisemia ovat Laatokan saaristo, vuonomaiset lahdet ja korkeat m\xc3\xa4kimaat. Alue on ollut asuttua jo tuhansia vuosia seudun ilmaston ja hedelm\xc3\xa4llisen maaper\xc3\xa4n takia. Nimi Sortavala merkitsee sortavien eli kaskea kaatavien maata. Saaristossa ja Laatokan rannikon l\xc3\xa4heisyydess\xc3\xa4 on lukuisia linnavuoria, jotka todistavat alueen olleen rauhatonta.\n_START_SECTION_\nSijoittuminen\n_START_PARAGRAPH_\nSotien j\xc3\xa4lkeen Sortavalan maalaiskunnan asukkaat joutuivat j\xc3\xa4tt\xc3\xa4m\xc3\xa4\xc3\xa4n asuinseutunsa ja l\xc3\xa4htem\xc3\xa4\xc3\xa4n evakkoon. Maalaiskunnan v\xc3\xa4est\xc3\xb6\xc3\xa4 sijoitettiin p\xc3\xa4\xc3\xa4osin Keski-Suomeen seuraaviin kuntiin: Jyv\xc3\xa4skyl\xc3\xa4n maalaiskunta, Kannonkoski, Kivij\xc3\xa4rvi, Konginkangas, Laukaa, Muurame, Pet\xc3\xa4j\xc3\xa4vesi, Pihtipudas, Saarij\xc3\xa4rvi, S\xc3\xa4yn\xc3\xa4tsalo, Toivakka, Uurainen, Viitasaari, \xc3\x84\xc3\xa4nekosken maalaiskunta ja \xc3\x84\xc3\xa4nekoski.\n_START_SECTION_\nKyl\xc3\xa4t\n_START_PARAGRAPH_\nSortavalan maalaiskuntaan kuului kaikkiaan 66 kyl\xc3\xa4\xc3\xa4:_NEWLINE_Airanne, Airinniemi-Riekkala, Airinniemi-Tuokslahti, Anjala, Haapalampi, Haavus, Hakala, Heikkurinsaari, Helyl\xc3\xa4, Hietainen, Hotinlahti, Hymp\xc3\xb6l\xc3\xa4, Ihaksela, Janaslahti, Jurkansaari, Kannas, Karmala, Kasinlahti, Kekrinlahti, Kellomaniemi, Kiimam\xc3\xa4ki, Kiislahti, Kuokkaniemi, Kym\xc3\xb6l\xc3\xa4, Lahdenkyl\xc3\xa4, Lavij\xc3\xa4rvi, Lepp\xc3\xa4selk\xc3\xa4, Liikola, Lohioja, Loplola, Melloinen, Myllykyl\xc3\xa4, M\xc3\xa4kisalo, M\xc3\xb6nts\xc3\xb6l\xc3\xa4nsalmi, Nukuttalahti, Ojavoinen, Orjatlahti, Otsoinen, Parola, Pellotsalo, Pieni Rytty, Pieni Tulola, Pohjus, Poikelus, Purovaara, Putsinlahti, Rantue, Rautakangas, Rautalahti, Riekkala, Saaraj\xc3\xa4rvi, Sinil\xc3\xa4, Sipil\xc3\xa4nsalmi, Soukanranta, Suikasenlahti, Suuri Rytty, Suuri Tulola, Telkinniemi, Tokkarlahti, Tuhkala, Tukianm\xc3\xa4ki, Tuoksj\xc3\xa4rvi, Tuokslahti, Uijalanranta, Vakkolahti, Yhinlahti.  _NEWLINE_Lukuvuonna 1937\xe2\x80\x931938 kunta oli jaettu 33 koulupiiriin.'